32006R1750
L 330/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1750/2006 НА КОМИСИЯТА
от 27 ноември 2006 година
относно разрешаването на селенометионин като фуражна добавка
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
като има предвид, че:
(1)
Регламент (EО) № 1831/2003 предвижда разрешаването на добавки за използване при хранене на животните и за основите процедури за даване на такова разрешително.
(2)
В съответствие с член 7 от Регламент (EО) № 1831/2003 е подадено заявление за разрешително за добавката, определена в приложението. Това заявление е придружено от подробности и документи, изисквани съгласно член 7, параграф 3 от посочения регламент.
(3)
Заявлението засяга разрешаването на добавката селенометионин като фуражна добавка за всички видове, които са класифицирани в категорията добавки „хранителни добавки“.
(4)
Методът за анализ, включен в заявлението за разрешително в съответствие с член 7, параграф 3, буква в) от Регламент (EО) № 1831/2003, засяга определянето на активното вещество на фуражната добавка във фуража. Следователно методът за анализ, съгласно приложението към посочения регламент, не трябва да бъде разбиран като метод на Общността за анализ по смисъла на член 11 от Регламент (EО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2).
(5)
Европейският орган по безопасност на храните (Органът) заключи в своето становище от 19 април 2006 г., че селенометионинът няма неблагоприятен ефект върху здравето на животните, здравето на хората или околната среда (3). Той допълнително заключи, че селенометионинът не представлява друг риск, който, в съответствие с член 5, параграф 2 от Регламент (EО) № 1831/2003, изключва издаването на разрешение. Съгласно това становище употребата на тази добавка може да се счита като източник на достъпен биоселен и изпълнява критериите за хранителна добавка за всички видове. Становището на Органа препоръчва подходящи мерки за безопасност на потребителя. Той не счита, че има нужда от специфични изисквания за мониторинг след пускането му на пазара. Това становище също потвърждава доклада за метода за анализ на фуражната добавка във фуражи, представен от референтната лаборатория на Общността, определена с Регламент (EО) № 1831/2003. Оценката на тази добавка показва, че условията за разрешително, предвидени в член 5 от Регламент (EО) № 1831/2003, са удовлетворени. Във връзка с това употребата на тази добавка следва да бъде разрешена, както е определено в приложението към настоящия регламент.
(6)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Добавката, определена в приложението, която принадлежи към категорията „фуражни добавки“ и към функционалната група „съединения на микроелементи“, е разрешена като добавка, използвана при храненето на животните съгласно условията, установени в приложението.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 ноември 2006 година.